Den Vest-Sjællandske Avis, 1826-03-06
Keiseren af Brasilien, som er en Mand af Mod og Hoved, og som formedelst Handelen paa Plata floden følet ligesaameget Vigtigheden af Besiddelen af Banda Oriental for sit Riges Flor, som man af samme Aarsag har i et Aarhundrede følt i Rusland Vigtigheden af Constantinopels Besiddelse, taber ikke Modet uagtet alle disse truende Aspecter; men har under 10de Decbr. f. A. udstædet en Krigserklæring mod Plata Unionen og tilladt Udrustninger af Capere, og han træffer alle muelige Foranstaltninger til at beholde denne saa vigtige Provins. Hans Søemagt er aldeles Unionens overlegen og bærer et Vidnesbyrd om hans Driftighed, og han anvender alle muelige Midler for at forstærke sin Landmagt, og lader Tropper hverve i Spanske og Portugisiske Havne. De Udlændinger, især Tydskere, som ere ankomne til Brasilien, hver ves til Soldater. Jblandt andre er en Tydsk Oberst Conrad Jacob v. Niemeyer i hans Tieneste; man skal være temmelig misfornøiet i Brasilien med den stærke Tilvært af Tydske Soldater; mange constitutionelle Spanier indvandre ogsaa fra Gibraltar til Brasilien. 1600 Mand ere allerede afsendte til Provinsen Rio Grande. Don Pedro, mønstrede dem inden Afreisen og opflammede deres Mod ved en forig Tiltale. Den bekiendte Jnsurgent General Fructuosa Ribeira har udstædet en Proclamation til Jndvaanerne i denne Provins, hvori han skildrer Keiserens voxende Despotie og lover, at han skal komme til dem for at bryde deres Lænker, men Hoftidenden i Rio Janeiro melder, at Oberste Gonsales har i denne Provins med 800 Md. slaget 2000 under Ribeiros Commando og tilintetgjort 1000 Mand af dem. - Den nyefødte Prins er i Daaben bleven kaldet Peter af Alcantara og har desuden faaet 12 andre Navne. Der tales om Misforstaaelser imellem Keiseren og Sir Charles Stuart, og at disse have foranlediget dennes Afreise fra Rio Janeiro til de nordlige Provinser. Denne store politiske Knude i Amerika indtræffer inden Kongressen i Panama bliver aabnet og kan der forventes at blive discuteret, dersom ikke Sværdet overhugger den i Forveien. Det andet store politiske Foretagende er Mexicos og Columbias combinerede Angreb paa Cuba og Portorico Tilberedelserne dertil give Anledning til at udvikle disse Republikers Søemagt og at skaffe de Nordamerikanske Skibsbyggerier betydelig Fortieneste Hvilken Skade de Columbiske Capere allerede have tilføiet den Spanske Handel giver sig tydelig tilkiende af følgende Jndberetning af Captain Northrup om den Columbiske Caper-General Santanders Krydstog dateret Gibraltar 24de Mai 1825. og som lyder saaledes: Vort Krydstog begyndte for 4 Maaneder siden paa Høiden af Havanna; vor første betydelige Prise var en Skonnert, bestemt til Jamaica og beladt med Stykgods af 8 til 10000 Piasters Værdie; den 22de Februar traf vi det Spanske Skib Vigoroso med 10 lange 18 Pundinger og 50 Mand af 50 til 60,000 Piasters Værdie, i 33 Minuter bleve Masterne afskudte paa dette Skib, og vi sendte det til Columbia. Paa Kysten af Cuba opbrændte og tilintetgjorde vi 30 til 40 Skibe; men giorde kun to betydelige Priser. Derpaa seilede vi til Nye Orleans, toge Vand og Provision ombord og derfra til Europa, Cuba forbi, hvor vi endnu opbrændte nogle Skibe. Den 12te Mai toge vi ved Cap St. Vincent en Spansk Brig, af 15 til 20,000 Piasters Værdie; den 13de Passerede vi Strædet ved Gibraltar og caprede to Fe lukker. Den 15de borttoge vi den skiønne Spanske Brig St. Felice, bestemt fra Havanna til Barcelona, 30,000 Piastre værd; og den 16de efter 40 Minuters Fægtning den Spanske Brig Tinto paa 6 Karonader og 40 Mand Besætning af 30 til 50,000 Piasters Værdie.